Тревожни факти в Световният ден на тоалетната
1,8 милиарда души продължават да консумират питейна вода, която не е защитена от заразяване с фекалии
Правилно складиране на отпадни води. Автор / Източник: Рока България
Транспортиране до пречиствателни станции. Автор / Източник: Рока България
Пречистване на отпадните води. Автор / Източник: Рока България
Изхвърляне или повторна употреба. Автор / Източник: Рока България
Световният ден на тоалетната се отбелязва на 19 ноември. Обявен е за международен ден от Организацията на обединените нации с цел запознаване на обществото с въпроса. Фондация We Are Water, запозната с положението на милиони хора по света, алармира за съществуващия хигиенно-санитарен проблем.
Днес, фактите са тревожни в световен мащаб:
80% от отпадъчните води, генерирани от обществото, се връщат в екосистемата, без да бъдат третирани или повторно използвани.
1,8 милиарда души използват източник на питейна вода, който не е защитен срещу заразяване с фекалии
Само 39% от световното население (2,9 милиарда души) използват безопаснa санитарно-канализационна услуга, т.е. фекалиите са безопасно елиминирани на място или третирани външно
Около 60% от населението на света (4,5 милиарда души) нямат баня в дома си или имат такава, която не отвежда безопасно екскретите
869 милиона души по света нямат достъпна тоалетна и дефекират на открито.
Като се осигури ползването на незамърсена вода, добра хигиена или се подобри канализацията могат да се предотврят приблизително 842 000 смъртни случая годишно.
Фондация We Are Water, в сътрудничество с различни НПО, работи за подобряване на санитарните съоръжения в страните, където това е проблем или тема-табу и разработва образователни планове за подобряване на хигиенните навици. В рамките на Световния ден на тоалетната, Фондацията ще представи ново "Ръководство за строителството на тоалетни и кладенци“, което включва всички необходими елементи за осигуряване на безопасно, отговорно и устойчиво изхвърляне на отпадъците.
Повече от 7 години фондация We Are Water участва в разработката на различни санитарни проекти в различни точки на света. Техническият екип на Roca направи възможно реализирането на това "Ръководство за строителството на тоалетни и кладенци“. Целта е, да се предложат ефикасни, независими, устойчиви, с нисък разход на вода и евтини решения, които да подобрят живота на милиони хора.
Още от създаването си, Фондацията значително увеличи дейността си и осъществи съвместни проекти в над 21 страни по света, съсредоточени основно в Южна Азия и Тропическа Африка, които обхващат 1,648 милиарда души без достъп до достойни санитарни условия. Повечето от проектите са активни и в момента. Тяхната цел е облекчаване на отрицателните последици от липсата на адекватни водни ресурси и до момента над 540 000 души са облагодетелствани.
Можете да научите повече за проектите на уебсайта: http://www.wearewater.org/es/
Ден на тоалетната
санитерен проблем